LeroyDyer/wikipediaSW huggingface dataset:
Cheti cha Masomo ya Msingi ya Kenya

KCPE ni ufupisho wa Kenya Certificate of Primary Education, tuzo la cheti kwa wanafunzi baada ya kuhitimu kwa kusoma miaka nane katika elimu ya msingi nchini Kenya. Mitihani yake husimamiwa na Kenya National Examination Council (KNEC), kitengo cha serikali cha kusimamia mitihani nchini Kenya, chini ya Wizara ya Elimu. Kitengo hicho pia husimamia na kufanyia mabadabiriko kwa Cheti cha Masomo ya Upili ya Kenya (KCSE), tuzo la cheti kwa wanafunzi baada ya kumaliza elimu ya sekondari. Vyeti vya KCSE na KCPE vilianzishwa nchini Kenya hapo mwaka wa 1985 wakatmfumo wa elimu wa 8.4.4 ulianzishwa. Maki za juu zaidi ni 500 lakini hiyo aghrabu haiwezekani kutokana na usawasaji (kutolewa kwa baadhi za alama katika kila somo).
Mtihani huu hutumiwa kuamua shule ya sekondari ambayo kila mwanafunzi atajiunga nayo.

Jumla ya vipengele vya masomo 5 hutahiniwa. Hizi ni pamoja na:
Kiingereza,
Kiswahili,
Elimu ya Kijamii,
Sayansi na
Elimu ya Kidini (Ukristo / Uislamu / Uhindi)

Ni muhimu kubainisha kuwa somo la Kijamii hujumuisha vipengele vya masomo katika Historia ya Kenya, elimu ya kisheria na haki na elimu ya Kidini.

Mtihani huu hufanyika wiki pili ya Novemba na inachukua siku nne tu. Kushahihishwa kwa mitihani inayohusisha kuandika (haya ni ya Insha ya Kiswahili na mtungo wa  Kiingereza yaani Composition) hufanyika wakati ya likizo ya Desemba. Matokeo kisha hutangazwa na Waziri wa Elimu ya siku 3 au 4 baada ya siku ya Krismasi.

Elimu ya Kenya
Chris Oyakhilome

Chris Oyakhilome (maarufu kama "Mchungaji Chris"; alizaliwa Edo, Nigeria, 7 Desemba 1963) ni "televangelist" na rais mwanzilishi wa Believers' LoveWorld Incorporated ama "Christ Embassy", ambalo ni shirika la Kikristo, makao yake makuu yakiwa jijini Lagos, Nigeria.

Historia
Mchungaji Chris alilelewa katika familia ya Kikristo, aliokoka katika umri wa miaka 9 akaanzisha huduma yake kwa Wakristo kama kijana katika Chuo kikuu cha Bendel State (sasa "Chuo kikuu cha Ambrose Alli") aliposomea ujenzi.

Alimuoa Anita Oyakhilome mwaka wa 1991 na wamejaliwa kupata mabinti wawili. Anita alikuwa Mkurugenzi wa ofisi ya kimataifa ya Christ Embassy ambaye pia mchungaji katika makanisa ya Christ Embassy huko Uingereza, ikiwa ni pamoja na sura yake mwenyewe, Embassy Docklands, katika North Woolwich, London. Alikuwa Mkurugenzi-mshiriki wa "Loveworld Christian Network". Mnamo mwaka wa 2016, Mchungaji Chris na Anita walitalikiana baada ya kuishi pamoja kwa miaka 25.

Huduma na uponyaji

Chris Oyakhilome ni mwandishi wa vitabu kadhaa vilivyonunuliwa kwa wingi; kimojawapo kikiwa "Rhapdsody of Realities" ambacho amekiandika pamoja na mkewe, Anita. Mafundisho yake zinapatikana pia katika aina ya sauti na video. Kitabu chake "How to receive your miracle and retain it?" ambacho kinaonyesha maisha ya Mkristo, mamlaka yake kama muumini na mali yote katika ufalme wa Mungu kuwa ni ya kila muumini.

Mbali ya kuongoza mtandao wa makanisa ya Christ Embassy na waumini katika mabara yote matano, Chris huwa pia mchungaji wa shirika kubwa katika Afrika. Yeye husimamia mafundisho na uponyaji mkubwa na makutano ya watu zaidi ya milioni 3.5 katika tukio la usiku mmoja.

Mwaka 2003,alianzisha mtandao wa kwanza wa kikristo barani Afrika kwa dunia mzima na ulijulikana kama LoveWorld Christian Network. Yeye pia ni mwenyeji wa mpango wa programu ya televisheni iitwayo "Atmosphere for Miracles", ambayo ni huwa kuhusu uponyaji ya magonjwa ya kimwili na kiroho na hutangazwa katika mitandao ya matelevisheni kubwa duniani kote.

Mchungaji Chris pia ana Shule ya Uponyaji kama sehemu ya huduma yake.

Marejeo

Viungo vya nje
 Christ Embassy Online
 Pastor Chris Online
 Pastor Chris Podcast Network 
 LoveWorld Mobile
 LoveWorld Television 
 LoveWorld Media 
 Healing School
 LoveWorld SAT
 LoveWorld Plus Television 
 Duka la Intaneti la Christ Embassy 
 Christ Embassy Digital Media 
 Rhapsody Of Realities
 https://christembassy.org/about-pastor-chris/

Watu wa Nigeria
Riadha

Riadha ni neno lenye asili ya Kiarabu linalojumlisha aina mbalimbali za michezo za hadhara, kama vile kutembea, kukimbia, kuruka na kurusha kitu. Michezo hiyo yote haihitaji vifaa vingi, hivyo ni rahisi kabisa.

Kihistoria, michezo ya mpango inahesabiwa kuwa imeanza na Olimpiki huko Ugiriki mwaka 776 KK.

Angalia pia 
 Spoti 
 Michezo

Michezo
Riadha
Maji matamu

Maji matamu ni maji yasiyo na chumvi nyingi ndani yake.

Kwa kawaida maji ya mvua, ya mtoni au ziwani huitwa "maji matamu" maana yake ya kwamba kimsingi inafaa kwa kunywa au kumwagilia mimea hata kama mara nyingi inaweza kupatikana na matope au machafuko ndani yake. Kinyume chake ni maji ya chumvi jinsi inavyopatikana baharini au katika maziwa kadhaa.

Kitaalamu maji huitwa "matamu" kama kiwango cha chumvi ndani yake ni chini ya asilimia 0.1 au gramu 1 ya chumvi katika lita ya maji. Kama kiwango cha chumvi kinazidi gramu 1/L kupanda hadi gramu 2/L maji hayafai tena kwa matumizi ya kibinadamu. 

Chumvi ikizidi maji pia hayafai kwa mimea mengi. Kama maji matamu yana kiasi kikubwa cha bakteria au machafuko ndani yake hayafai kwa matumizi ya kibinadamu moja kwa moja lakini inawezekana kusafishwa kwa njia ya filta.

Sehemu kubwa ya maji matamu yanayopatikana duniani ni theluji na barafu ambayo ni hasa mvua iliyowahi kuganda katika hali ya hewa baridi.

Tazama pia 
 Maji
 Maji ya chumvi
 Barafu

Maji
Kisima

Kisima ni jina la ujumla kwa shimo lolote refu jembamba lililochimbwa katika ardhi, aidha kwenda chini au sambamba. Kisima kinaweza kujengwa kwa madhumuni mbalimbali, ikiwa ni pamoja na uchimbaji wa maji au kiowevu kingine (kama vile mafuta ya petroli) au gesi (kama vile gesi asilia), kama sehemu ya uchunguzi wa kiufundi wa ardhi na utathmini wa eneo la mazingira, kwa ajili ya utafutaji wa madini, au kama shimo la majaribio la kusimamisha minara na vifaa vya matumizi chini ya ardhi. Visima kutumika kama visima vya maji inaelezwa kwa kina zaidi katika makala hayo.

Katika nyanja za mashauriano za uhandisi na mazingira, neno hili hutumiwa kuelezea kwa pamoja aina zote mbalimbali za mashimo yaliyochimbwa kama sehemu ya uchunguzi wa kiufundi wa ardhi na utathmini wa eneo la kimazingira (ujulikanao kama Awamu ya Pili ya ESA). Hii ni pamoja na mashimo yanayochimbwa kukusanya sampuli za udongo, sampuli za maji au vipande vya miamba, ili kuendeleza vifaa vya kutengeneza sampuli vya in situ, au kufunga visima vya kufuatilia au piezometer. Sampuli zinazokusanywa kutoka kwa visima mara nyingi upimwa katika maabara kuamua hali zao, au kwa kutathmini viwango vya kemikali mbalimbali au vichafuzi. 

Kwa kawaida, kisima kinachotumika kama kisima cha maji kinakamilishwa kwa kufunga mfereji uliosimama na kitunza kisima kushikilia kisima kisiporomoke. Hii pia husaidia kuzuia vichafuzi kutoingia katika kisima na kuzuia pampu yoyote iliyowekwa kuchota mchanga na sedimenti. Ikikamilishwa katika namna hii kisima kwa kawaida kisima cha maji: iwe ni cha maji, mafuta au cha gesi.

Usakinishaji
Visima vinaweza kuchimbwa kwa kutumia mashine kubwa ya kuchimba, au ya kuendeshwa kwa mkono. Mashine na mbinu za kuendeleza kuchimba kisima zinatofautiana kulingana mtengenezaji, hali ya kijiolojia, na lengo kusudi.

Mbadala wa hali ya hewa
Viwango vya joto katika kisima vinaweza kutumika kama mibadala ya joto. Hii ni kwa sababu uhamishaji wa joto kupitia ardhini hufanyika polepole, hivyo kwa kupima joto (na kutumia mifumo ya hisabati) viwango vya joto vya zamani vinaweza kurejelewa miaka mia kadhaa mbeleni (Huang et al. 2000) 

Kisima cha uyeyukaji wa barafu hakina maji machafu kama ilivyo katika visiwa vya mawe. Kisima cha Central Greenland huonyesha: "joto zaidi ya miaka 150 iliyopita ya wastani wa 1 ° C ± 0.2 ° C iliitangulia na karne chache zenye baridi. ililotangulia hii ilikuwa kipindi cha joto katika 1000 BK, ambacho kilikuwa na joto kuliko karne ya 20 kwa wa 1 ° C. "

Marejeo

Viungo vya nje
 Ufuatiliaji wa Kisima
 Visima kama chanzo cha maji cha kibinafsi 
 Ushauri wa kiufundi wa jinsi ya kuchimba kisima
 Mwongozo kuhusu upimaji wa visima, magonjwa yanayohusiana na visima, n.k. to US Center for Disease Control and Prevention
 Jinsi ya kuchunguza kutu na uharibifu mwingine kwenye visima

Maji
Muungano wa benki za Equity

Muungano wa benki za Equity (kwa Kiingereza: Equity Group Holdings) ni shirika la kifedha katika Afrika Mashariki. Makao makuu yamo mjini Nairobi, Kenya, pamoja na matawi nchini Kenya, Uganda, Rwanda na Sudan Kusini.

Muhtasari
Muungano wa benki za Equity ni muungano wa kifedha unaokua kwa kasi katika Afrika Mashariki, ikiwa na mali inayokadiriwa kuwa dola bilioni 1.1 za Marekani,mnamo Juni 2009. Benki hii ilipatiwa taji la "benki bora zaidi katika Afrika"katika hafla ya mwaka wa tuzo la "mabenki bora katika Afrika" mjini Washington, DC, marekani ya kaskasini mwezi Oktoba 2008. benki ya Equity pia ilituzwa kama Kampuni iliyotia fora zaidi katika tuzo la "Best Performing Ai100 company"  wakati wa sherehe za "Africa Investor Awards" zilizofanyika katika mji wa soko la hisa la New York mnamo Septemba 2008.

Mnamo juni 2008, benki hii ilichaguliwa na "Euromoney awards" kama benki bora zaidi nchini Kenya. Huko Kenya, Benki ya Equity ilichaguliwa kuwa benki iliyo bora zaidi katika tuzo la "Renaissance Capital Bank awards" mnamo mwezi wa Agosti 2008 na mara ilitaja kama kampuni yenye hisa ambazo zina dhamana kwa wenyehisa katika Soko La Hisa La Nairobi mnama mwaka wa 2008.

Wanachama
Muungano wa benki za Equity umeundwa na kampuni mbalimbali kama vile:
 Benki ya Equity (Kenya) - Nairobi, Kenya
 Benki ya Equity (Uganda) - Kampala, Uganda
 Benki ya Equity(Rwanda) - Kigali, Rwanda
 Benki ya Equity (Sudan Kusini) - Juba, Sudan Kusini 
 Benki ya ProCredit (DR Congo) - Kinshasa, Jamhuri ya Kidemokrasia ya Kongo
 hifadhi ya benki ya Equity (EIB) - Nairobi, Kenya
 msingi wa muungano wa benki za Equity - Nairobi, Kenya

Akiba ya muungano wa maBenki ya Equity  fanyiwa biashara katika Soko la Hisa la Nairobi na pia katika soko la hisa la Uganda, chini ya ishara ya: EBL.

Tazama pia
 Banki ya Equity (Uganda)
 Soko la Hisa la Nairobi

Marejeo

Viungo vya nje
 Benki ya Equity (Kenya) Website 
 Soko la Hisa La Nairobi Website 

Benki za Kenya
Kampuni zilizoorodheshwa katika Soko la Hisa la Nairobi
Kampuni zilizoorodheshwa katika Soko la Hisa la Uganda
If I Could Turn Back the Hands of Time

{{Infobox Single  
| Jina           = If I Could Turn Back the Hands of Time
| Cover          = IF I Could Turn Back the Hands of Time.jpg
| Msanii         = R. Kelly
| Albamu     = R. 
| Imetolewa    = 1999
| Muundo         = CD single, cassette single
| Imerekodiwa   = 1998
| Aina          = Soul/R&B ballad
| Urefu         = 6:18 (toleo la albamu na single)4:57 (haririo la redio) 
| Studio          = 
| Mtunzi         = R. Kelly 
| Mtayarishaji   = R. Kelly
| Single iliyopita    = "Did You Ever Think"(1999)
| Single ya sasa    = "If I Could Turn Back the Hands of Time"(1999)
| Single ijayo    = "I Wish"(2000)
}}

"If I Could Turn Back the Hands of Time" ni wimbo wa R. Kelly, ulitolewa ukiwa kama wimbo wa tano kutoka katika albamu yake ya mwaka wa 1998, R.''. Wimbo una mandhari ya ballad la kimapenzi lenye kumuhusu mtu mmoja anayetamani aurejesha muda uliopita ili kukarabati uhusiano wake na mpenzi wake. Wimbo ulikuwa kibao kikali kwenye kumi bora za nchi kadhaa, wakati huko Marekani iliishia kwenye kumi bora tu, yaani, nafasi ya 12 na kisha baadaye kuondoka zake.

Chati

Nyimbo za 1999
Nyimbo za R. Kelly
Valparaiso

Valparaíso (au 'Valpo') ni jina la mji mkuu wa mkoa wa Valparaíso katika Chile. Kwa mujibu wa sensa iliyofanyika mnamo mwaka wa 2002, mji una wakazi wapatao 280,000 wanaoishi katika mji huu. Mji upo m 0-336 kutoka juu ya usawa wa bahari.

Viungo vya nje 
  Tovuti rasmi

Miji ya Chile
Miji mikuu ya mikoa ya Chile
Mkoa wa Valparaíso
Chuo Kikuu cha Abuja

Chuo Kikuu cha Abuja  kilianzishwa tarehe 1 Januari, mwaka 1988 (chini ya agizo la  NO. 110 la mwaka 1992 kama lilivyorekebishwa) kama chuo cha sura mbili chenye mamlaka ya kuendesha masomo chuoni na mpango wa elimu ya masafa ya mbali. Ndicho Chuo Kikuu cha kwanza cha Nigeria kuwa na uwezo wa aina hiyo, kwa hivyo chuo kimejitolea na kinajaribu kuhakikisha ufanisi wa elimu na wakati huohuo kikidumisha nafasi sawa za wananchi kupata elimu na kwa njia kinawatayarisha wanafunzi kwa majukumu yao muhimu katika jamii.

Wito wa Chuo hicho ni For Unity and Scholarship  na chini usimamizi wa Naibu wa chuo wa sasa Prof Vicekansler Nuhu Yaqub anasema hali hii itatoa elimu ya ubunifu na tendeti inayozingatia huduma kwa binadamu, kwa hivyo katika kufikia malengo muhimu, kozi za chuo zinalenga kuwapa wanafunzi na wahadhiri mafunzo ambayo ni msingi katika kuwawezesha kuwa wabunifu na wenye kuibua mawazo mapya katika kutekeleza majukumu yao katika vipengele mbalimbali vya mahitaji ya binadamu ambavyowatajihusisha navyo.

Kwa sasa Chuo Kikuu cha Abuja kinatoa shahada za kawaida, Stashahada na Kozi za baada ya Uzamili na Uzamifu na kutokana na kuwa katika eneo la Utawala wa Shirikisho chuo hicho kina Kituo cha Masomo ya Mbali ambacho kinatoa nafasi za elimu ya vyuo vikuu kwa wale ambao kwa sababu moja au nyingine, hawawezi kupata elimu kama hiyo kupitia kwa elimu ya mfumo wa kawaida na pia wale ambao wangependa kupata maarifa mapya na ujuzi maalum. Chuo Kikuu cha Abuja aidha kinafunza shahada ndogo za uelekezi na kina Taasisi ya ualimu ili kushughulikia mahitaji ya wale ambao ni walimu kitaaluma, mahitaji maalum ya serikali mashirika ya elimu na hutoa nafasi ya ushirikiano katika masuala ya eleimu na mashirika vikundi mbalimbali ndani na nje ya Nijeriap.

Kwa sasa Chuo Kikuu cha Abuja kiko Gwagwalada kwa muda tu, Abuja, Nigeria kwenye ardhi ya ukubwa kiasi cha heka 11,824 ardhi ambayo inaendela kujengwa kando na barabara ya Kaduna-Lokoja-Abuja Road.

Viungo vya nje
 tovuti rasmi 
 Universities Socketworkers college Portal 
 Student portal 

Vyuo vikuu vya Nigeria
Taasisi za elimu zilizoanzishwa mnamo mwaka 1961
Abuja
Rancagua

Rancagua ni jina la mji mkuu wa mkoa wa O'Higgins katika Chile. Kwa mujibu wa sensa iliyofanyika mnamo mwaka wa 2002, mji una wakazi wapatao 220,000 wanaoishi katika mji huu. Mji upo m 572 kutoka juu ya usawa wa bahari.

Viungo vya nje 
 Tovuti rasmi

Miji ya Chile
Miji mikuu ya mikoa ya Chile
Mkoa wa O'Higgins
Talca

Talca ni jina la mji mkuu wa mkoa wa Maule katika Chile. Kwa mujibu wa sensa iliyofanyika mnamo mwaka wa 2009, mji una wakazi wapatao 240,000 wanaoishi katika mji huu. Mji upo m 102 kutoka juu ya usawa wa bahari.

Viungo vya nje 
 Tovuti rasmi

Miji ya Chile
Miji mikuu ya mikoa ya Chile
Mkoa wa Maule
Ciudad Acuña

Ciudad Acuña (pia: Acuña) ndiyo mji mkuu wa pili katiko jimbo la Coahuila. Iko kusini kabisa ya mji wa Del Rio, (Texas). Kwa mujibu wa sensa iliyofanyika mnamo mwaka wa 2005, mji una wakazi wapatao 209,000 wanaoishi katika mji huu. Mji upo m 280 kutoka juu ya usawa wa bahari. Ni mji unaokua kwa kasi zaidi katika Mexiko.

Mji ulianzishwa 1877 mwaka.

Miji ya Mexiko
Timu ya taifa ya Kenya ya raga ya wachezaji saba

Timu ya taifa ya Kenya ya raga ya wachezaji saba hushiriki katika mashindano ya IRB Sevens World Series na shindano la kombe la dunia ya raga ya wachezaji saba. Kwa sasa ni moja kati ya timu 12 muhimu ya IRB Sevens walio na uhakika wa kushiriki mahali matukio yote nane yanafanyika kila msimu.

Historia 
Timu ya Kenya ya raga ya wachezaji saba inashiriki katika mashindano ya kimataifa ya raga ya wachezaji saba na imekuwa na mafanikio zaidi kuliko wenzao wanaocheza raga ya wachezaji kumina tano. Umaarufu wao kuu ya kwanza katika mashindano ya raga ya wachezaji saba ilikuwa kuishinda timu ya Australia katika London Sevens 2006, walipoendelea kufika finali ya ushindani wa Bamba. Katika mashindano ya Wellington Sevens mwaka 2007 nchini New Zealand, Kenya ilikuwa nambari ya pili katika kundi lao, ikishinda timu kubwa kama Ajentina na Tonga, kabla ya kushindwa katika robo-fainali na timu ambaye hatimaye ilikuwa ya pili, Fiji.

Kenya imeimarika haswa katika msimu wa raga wa wachezaji saba katika mwaka wa 2008-09. Wao walifika nusu fainali katika Kombe la Dunia mwaka wa 2009 , hatimaye wakishindwa na Ajentina. Katika mashindano ya IRB mwaka ya mwaka huo, Kenya ilifikia fainali za Kombe kuu kwa mara ya kwanza katika shindano lililokuwa  Adelaide , lakini walishindwa na Afrika ya Kusini katika Finali; |Katika mashindano ya IRB mwaka ya mwaka huo, Kenya ilifikia fainali za Kombe kuu kwa mara ya kwanza katika shindano lililokuwa  Adelaide , lakini walishindwa na Afrika ya Kusini katika Finali;  wao walishiriki katika nusu finali mara mbili katika matukio mengine.

Tuzo 
 Nambari mbili katika shindano la Bamba katika mashindano yalikuwa jijini London mwaka wa 2006. Wao walishindwa 42-7 katika fainali   lakini waliwashinda  26-7 katika njia yao ya kuelekea finali.
 Washindi wa shindano la Bamba mwaka wa2007 katika  mashindano nchini Afrika ya Kusini, waliwashinda wahiriki wa mshangao  15-14 katika fainali.
 Ilishinda Timu ya Mwaka katika jamii ya wanaume katika tuzo la Kenya Sports Personality of the year mara nne: katika mwaka wa 2004, 2007, 2008 na 2009  <ref>KBC, 24 Januari 2009: Jelimo na Wanjiru taji bora michezo haiba </ ref</ref>

Wachezaji maarufu 
 Collins Injera
 Lucas Onyango

Marejeo 

Timu za taifa
michezo nchini Kenya
Kujiamini

Kujiamini (:en:confidence) ni hisia ya kuwa hakika na ama kuwa nadharia tete ama matarajio ni ya kweli ama kuwa njia ambayoimechaguliwa ni zuri zaidi ama ina mafanikio. Kujiamini ni kuwa na uhakika wa binafsi. Ubarakala ama kiburi katika ulinganisho huu ni kujiamini kusikokuwa na msingi na kuamini mtu ama kitu kuwa na uwezo ama kweli wakati sivyo. Kujiamini mno au kiburi ni kuwa na imani kupita kiasi, katika mtu ama kitu bila ya kufikiria kwamba kuna uwezekano wa kutofaulu. Kisayansi, hali fulani inaweza kuamuliwa baada ya matokeo kuwa yamepatikana au la. Kujiamini kunaweza kumaanisha utabiri wa kujitimizia kwa kuwa wale wasiokuwa nao wanaweza kukosa kufaulu au washindwe kujaribu kwa kuwa hawajiamini, na wale wenye kujiamini wanaweza kufaulu kwa sababu wanajiamini badala ya uwezo wao.

Kujiamini
Kujiamini haimaanishi lazima kuwa ni 'mtu binafsi kuwa na imani kumhusu' ama imani ya uwezo wa mtu kufanikiwa. Kwa mfano, mtu anaweza kukosa kuwa stadi katika mchezo au shughuli fulani, lakini bado 'awe na imani' katika mazoea ya mtu, kwa sababu hasisitizi matokeo ya shughuli hiyo. Kwa hivyo, sifa kuu ya kujiamini, ni kukubali matokeo mbalimbali ya hali fulani, yawe mazuri ama mabaya. Iwapo mtu hataegemea kwa matokeo mabaya tu anaweza 'kujiamini mno' kwa sababu hafikirii zaidi kuhusu kushindwa au (usahihi zaidi) ya kukemewa na wenzake iwapo atashindwa. Hivyo basi mtu anaweza kuzingatia zaidi hali halisi ambayo ina maana kuwa kuna matarajio makubwa ya kufurahia na kufaulu katika hali hiyo. Iwapo kuna kipengele cha 'kujiamini' kimsingi huu ni uwezo wa mtu kuvumilia matokeo yoyote yale; uhakika kwamba mtu anweza kukabiliana na hali bila kujali kitakachotokea. Mtu kujiamini katika uwezo wake wa kufanya shughuli fulani kutokana na tajiriba ya awali iliyofaulu inaweza kuongezea,kuchangia dhana ya Kujiamini. 

Kwa jumla wakati mtu ana mwelekeo wa kutojali kuhusu maisha pia wanaweza kuonekana kuwa wanaojiamini wakati hili hata hili si la muhimu. Badala yake ni uwezekano kwamba mtu huyo hana uwezo mzuri wa kuvumilia na hatathmini athari za hali fulani vizuri na mara nyingi hisia za wengine. Kwa sababu hii wanawezakuwa na ubarakala kwa sababu wanaweza kuonyesha hali ya ushindi na wakose kujali maslahi ya wengine wanapotathmini matokeo na hisia za wengine kuwa zisizo na umuhimu badala ya za kukubalika. Kadri muelekeo huu unavyojidhihirisha ndivyo uwezekano wa saikopatholojia ulivyo mkubwa.

Kuamini wengine
Watu wanaweza kuamini watu wengine au kuvutiwa nao namna ambayo inazidi uwezo wao. Kwa mfano, mtu anaweza kuamini polisi kuwa na uwezo wa kumlinda ama kuwa na imani kuwa timu fulani itashinda katika shindano fulani. Maneno imani na kujiamini ni visawe yanapotumika kwa maana hii.

Angalia Pia 
Kiburi
Majivuno
Hatua za kujiamini
Haya
Kuamini wengine
Kujiamini mno
Mhemko wa upendeleo
Usalama

Saikolojia
Mto wa Nzoia

Mto wa Nzoia ni mto wa Kenya unaotoka Mlima Elgon na kuwa na urefu wa kilomita 257 (maili 160). Unatiririkia kusini na kisha magharibi hatimaye unaingia katika Ziwa Viktoria karibu na mji wa Port Victoria.

Mto huu ni muhimu kwa maeneo ya Magharibi mwa Kenya, ukipitia kwenye eneo linalokadiriwa kuwa na wakazi zaidi ya milioni 1.5. Maji yake hutumika kwa umwagiliaji wa mimea mwaka mzima, wakati mafuriko ya kila mwaka ya kuzunguka eneo amana ya Budalang'i husababisha mchanga unaochangia uzalishaji mzuri wa kilimo katika eneo hili.

Kwenye eneo la viwanda lililoko Webuye, mto huingiwa na uchafu mwingi unaotoka kwenye viwanda vya karatasi na sukari katika eneo hilo. 

Mto huu una idadi kubwa ya maporomoko ya maji ya kuvutia, na unakisiwa kuwa na uwezo wa kuzalisha umeme unaotokana na maji.

Tazama pia
 Mito ya Kenya

Tanbihi

Viungo vya nje
 Mafuriko ya mto Nzoia at NASA Earth Observatory
 Geonames.org

Mito ya Kenya
Ziwa Viktoria
Nile
Mediteranea
Orodha ya Vyuo Vikuu nchini Uganda

Hii ni orodha ya vyuo vikuu nchini Uganda.

Vyuo vya umma
1. Chuo Kikuu cha Busitema (BSU), Busitema, Wilaya ya Busia, 2007
2. Chuo Kikuu cha Gulu (Gu), Gulu, 2002
3. Chuo Kikuu cha Kyambogo (KYU), Kyambogo, Kampala, 2002
4. Chuo Kikuu cha Makerere (MUK), Makerere, Kampala, 1922
5. Chuo Kikuu cha Mbarara cha sayansi na Teknolojia (MUST), Mbarara, 1989

Vyuo vya binafsi
6. African Bible College (Uganda) (ABC), Wilaya ya Wakiso, 2005
7. Chuo Kikuu cha Aga Khan, Kampala, 2001
8. All Saints University (ASU), Lira, 2008
9. Ankole Western University (AWU), Kabwohe, 2005
10. Chuo Kikuu cha Askofu Stuart (BSU), Mbarara, 2003
11. Chuo Kikuu cha Bugema (BU), Wilaya ya Luweero, 1997
12. Chuo Kikuu cha Busoga (BGU), Iganga, 1999
13. Fairland University (MAFUA), Jinja, 2001
40. Chuo Kikuu cha Kimataifa cha Sayansi ya Afya (IHSU), Kampala, 2008
15. Chuo Kikuu cha Kiislamu nchini Uganda (IUIU), Mbale, 1988
16. Chuo Kikuu cha Kabale (KABU), Kabale, 2001
17. Chuo Kikuu cha Kimataifa cha Kampala (KIU), Kampala, 2001
41. Chuo Kikuu cha Kampala (KU), Kampala, 2005
19. Chuo Kikuu cha Kumi (KUMU), Kumi, 1999
20. Chuo Kikuu cha Lugazi (LU), Mukono, 2007
21. Muteesa I Royal University (MRU), Masaka, 2007
22. Milima ya Mwezi University (MMU), Fort Portal, 2005
23. Chuo Kikuu cha Ndejje (NDU), Luweero, 1992
24. Chuo Kikuu cha Nkumba University (NU), Entebbe, 1999
25. St Lawrence University (Uganda) (SLAU), Kampala, 2006
26. Uganda Christian University (UCU), Mukono, 1997
27. Uganda Martyrs University (UMU) Nkozi, Wilaya ya Mpigi, 1993
28. Uganda Pentecostal University (UPU), Fort Portal, 2005

Taasisi zisizo Vyuo Vikuu zinazotoa shahada ya digrii 
29. Uganda Management Institute (UMI), Kampala; 1969
[45] Taasisi ya Masomo ya Petroli ya Kigumba (KIPS), Masindi; 2010

Tazama pia
 Viongozi wa Vyuo Vikuu vya Uganda

Marejeo

Viungo vya nje
 http://www.enteruganda.com/brochures/uniguidehome.html 
 http://www.unesco.org/iau/onlinedatabases/list_data/u-nw.html # Uganda

!
Uganda
Isimila

Isimila ni eneo la kihistoria lililopo katika kijiji cha Ugwachanya, kata ya Mseke, mkoani Iringa nchini Tanzania,  kilomita 20 kutoka Iringa mjini karibu na barabara kuu ya A 104 kuelekea Mbeya. 

Njia ya kuingia si rahisi kuikuta: ukitokea Iringa iko kabla ya kufikia Tanangozi, upande wa kushoto.

Eneo hili ni kivutio kimojawapo kinachoupamba mkoa wa Iringa. 

Bonde la Isimila lilikaliwa na watu tangu Zama za Mawe za Kale. Ni katika eneo hilo ndipo zana za mawe za kale na nguzo za asili za Isimila zilipogunduliwa tangu mwaka 1951. 

Zana hizo zinasadikiwa kuwa zilikuwepo tangu miaka 260,000 kabla ya Kristo, umri uliopatikana kwa kupimwa mifupa ya kibinadamu iliyokutwa kati ya mawe yaliyochongwa kama zana. 

Miongoni mwa zana zilizopo katika korongo la Isimila, ambalo lina mikondo miwili, ni pamoja na mikuki iliyotumika kwa ajili ya kujihami na pia mawe ya kombeo kwa ajili ya uwindaji. Korongo la pembeni lina mmomonyoko wa ardhi ulioacha nguzo za ajabu.

Pia vifaa kama nyundo zilizokuwa zikitumika kwa ajili ya kutengenezea zana nyingine na shoka zilizotumika kwa kazi ya kuvunja mifupa, nyembe na visu.

Pia ndani ya eneo hili mafuvu na mifupa mingi vimeonekana; kati yake ilipatikana mifupa ambayo ilifanana na ya twiga wa hivi sasa, ila tofauti ni kwamba, mifupa hiyo iliashiria kuwa twiga hao walikuwa na shingo fupi, ambapo pia kulikuwa na aina tofauti ya viboko.

Picha

Marejeo

Viungo vya nje
Zama za mawe za kale za Isimila
 Isimila 
The Isimila Stone Age Project, tovuti ya University of Brighton, iliangaliwa Machi 2018
Isimila Stone Age Site, tovuti ya Lonely Planet

Historia ya Tanzania
Wilaya ya Iringa Vijijini
Utalii wa Tanzania
zama za Kale
Maporomoko ya Kalambo

Maporomoko ya Kalambo yanatokana na mto Kalambo ambao ni mpaka wa Tanzania na Zambia. 

Maporomoko ya maji haya ukiachilia kuwa ni ya pili baada ya yale ya Tugela Afrika ya Kusini lakini pia ndiyo maporomoko pekee yanayogawa mpaka wa nchi mbili.

Maporomoko haya yapo katika kijiji cha Kapozwa Kata ya Kisumba, Wilaya ya Kalambo, Mkoa wa Rukwa.

Maporomoko haya yamekuwa yakionekana na kutangazwa kuwa yapo Zambia na hivyo kuiondoa Tanzania kuwa miongoni mwa nchi zenye maporomoko yanayotambulika duniani.

Katika kijiji cha Kapozwa ambacho pia kilianzishwa kutokana na imani kuwa ukienda kuoga katika maporomoko hayo utapooza. Kwa kuambiwa hivyo wananchi wenyeji wa eneo hilo walipaita kijiji jina la kapozwa.

Marejeo

Viungo vya Nje
Maporomoko ya kalambo
Kalambo 

Tanzania
Ugonjwa wa kuhara

Ugonjwa wa kuhara (uliojulikana kama kuhara damu  au kuharisha damu ) ni maradhi yanayotokana na machafuko ya ini na hasa matumbo ambayo inasababisha kuhara ambapo kuna kamasi na / au damu katika kinyesi. Bila kutibiwa ugonjwa huu unaweza kusababisha kifo.

Dalili na matatizo 
Dalili ya ugonjwa huu ni kuhara na mara nyingine kutapika damu. Kiasi cha kinyesi, na kuwepo wa kamasi na / au damu inategemea vimelea ambavyo vinasababisha ugonjwa huo. Mara matibabu yanapoanza, kukula kunapendekezwa, Epuka vyakula vyenye sukari kwa muda kuepuka kutovumilia kwa sukati ambao kunaweza kuendelea kwa miaka.

Sababu 
Ugonjwa wa kuhara unasababishwa na bakteria, protozoa, vimelea au minyoo  lakini pia unaweza kusababishwa na kemikali au virusi.  

Asili mbili za ugonjwa huu ni bacillus wa kundi la Shigella na maambukizi kutokana na amiba Entamoeba histolytica  Wakati unasababishwa na bacillus unaitwa bacillary kuhara damu, na wakati unasababishwa na amoeba unaitwa amoebic kuhara.

Tiba 
Kuhara mwanzoni kunatibiwa na kuhakikisha kiwango cha maji kiko sawa kwa kutumiatiba ya maji. Ikiwa matibabu hayo hayawezi kutosha kutokana na kutapika au kuharisha sana, kulazwa hospitalini kuna manufaa ili kuwekwa maji mwilini. Kusema ukweli, hakuna tiba ya microbial inafaa kabla ya utafit timamu. Wakati huduma za maabara hazipatikani, inaweza kuwa muhimu kusimamia mchanganyiko wa madawa , ikiwa pamoja na dawa za amoebicidal ili kuua vimelea na Viuavijasumu kutibu maambukizi ya bakteria.

Mtu yeyote anayehara damu anafaa matibabu ya haraka. Matibabu mara nyingi huanza na ufumbuzi wa simulizi maji - maji yakichanganywa na chumvi na wanga - ili kuzuia kupungua maji mwilini. ( uduma za dharura mara kwa mara kusambaza pakiti ambazo si ghali sukari na chumvi za madini ambazo zinaweza zinachanganywa na maji safi na kutumika katika kurudisha kiwango cha maji muhimum wilini kwa wato walioadhiriwa na kuhara.)

Kama shigella imehutumiwa, daktari anaweza kupendekeza kuachilia ni mkondo huo kuendelea - kwa kawaida chini ya wiki. Mgonjwa utashauriwa kuchukua kurejesha maji yanayopotea anapohara. Kama shigella ni kali, daktari anaweza kuagiza viua, kama ciprofloxacin au TMP-SMX (Bactrim). Bahati mbaya,Matatizo ya shigella imekuwa sugu kwa viua vya kawaida , na mara nyingi dawa fanisi ni chahe katika nchi zinazoendelwea. Ikiwa lazima, daktari anaweza kuwa na akiba ya viua kwa wale walio katika hatari kubwa ya kifo, ikiwa ni pamoja na watoto wadogo, watu zaidi ya 50, na mtu yeyote anayesumbuliwa na kupungua maji mwilini au utapiamlo.

Ugonjwa wa kuhara wa amoeba unataka kuvamiwa mara mbili. Matibabu yanapaswa kuanza na kozi ya siku 10-kwa kutumia madawa ya antimicrobial yaitwayo metronidazole (Flagyl). Kumaliza vimelea, daktari anaweza kuagiza kozi ya diloxanide furoate (inapatikana tu katika vituo vya kujihami na kudhibiti kwa maradhi), paromomycin (Humatin), au iodoquinol (Yodoxin).

Angalia Pia 
 Gastroenteritisi
 Kuharisha kwa msafiri
 Magonjwa ya Taifa Hotel

Marejeo 

Maradhi ya kuambukiza
Magonjwa ya bakteria
Orodha ya viwanja vya ndege nchini Nigeria

Hii ni orodha ya viwanja vya ndege nchini Nigeria,  katika makundi ya pahali na aina mbalimbali.

Kuna viwanja vya ndege 22 nchini Nigeria zenye barabara ya lami: nne ni viwanja vya ndege vya kimataifa. Pia kuna kujengwa barabara za ndege 21 iliyojengwa na jeshi la anga la Nigeria makampuni ya mafuta ya kimataifa iliyotawanyika nchini kote. Serikali inamiliki na inasimamia viwanja vya ndege nchini Nigeria kupitia shirika lake wa udhibiti, Shirikisho la Mamlaka ya Viwanja vya ndege la Nigeria. Hivi majuzi, mswada ambao unaruhusu ujenzi, umiliki na uendeshaji wa viwanja vya ndege kibiashara na binafsi umepitishwa kuwa sheria.

Viwanja vya ndege 
Viwanja vya ndege vyenye majina yaliyotiliwa mkazo ni vya huduma ya kibiashara.

Angalia Pia 
 Usafiri nchini Nigeria
 List of airports by ICAO code: D #DN - Nigeria
 Wikipedia: WikiProject Aviation/Airline destination lists: Africa #Nigeria

Marejeo 
 Shirikisho la Viwanja vya Ndege vya Nigeria (FAAN): Orodha ya viwanja vya ndege vinayomilikiwa na kusimamiwa na FAAN 
 Wizara ya Usafiri wa hewa, Nigeria
 Shirika la Usimamizi la Usafiri wa hewa Nigeria
 Shirika la usafiri wa anga  (NCAA)

Viungo vya nje 
 Orodha ya viwanja vya ndege nchini Nigeria:
 Great Circle Mapper
 FallingRain.com
 Mkataba ndege World 
 Uwanja wa Ndege wa  Guide 
 World Aero Data 
 Viwanja vya Ndege A hadi Z Duniani

Orodha ya viwanja vya ndege kwa nchi
Viwanja vya ndege nchini Nigeria
Orodha zinazohusu Nigeria
Hospitali ya Taifa ya Kenyatta

Hospitali ya Kitaifa ya Kenyatta iliyoko jijini Nairobi, ni Hospitali kongwe zaidi nchini Kenya. Ilianzishwa mwaka wa 1901 na uwezo wa vitanda takribani 40 kama Native Civil Hospital,  ilibadilishwa jina na kuitwa King George VI mwaka 1952. Wakati huo,masetla walikuwa wakihudumiwa na hospitali ya jamii iliyoko karibu, European Hospital (sasa inaitwa Nairobi Hospital). Ilibadilishwa jina hadi Kenyatta National Hospital - baada ya Jomo Kenyatta - kufuatia uhuru kutoka Uingereza. Kwa sasa ndiyo hospitali kubwa ya rufaa na mafundisho nchini.

Kenyatta National Hospital ina uwezo wa vitanda 1800 na ina wafanyakazi zaidi ya 6000. Ipo kwenye eneo la hekta 45.7. Shule ya Udakitari ya Chuo Kikuu cha Nairobi, na mashirika kadhaa ya serikali  yako hapa.

Angalia Pia
Orodha ya hospitali nchini Kenya

Marejeo

http://www.sharity-safaris.com/kenya/hospitals_kenya.htm 
http://www.health.go.ke/knh.htm

Viungo vya nje
http://wikimapia.org/1016902/Kenyatta-National-Hospital

1901
Hospitali
Nairobi
Teymoor Nabili

Teymoor Nabili ni mwanahabari mkuu wa Al Jazeera ya Kiingereza kaitika makao ya Kuala Lumpur. Wanahabari wenzake katika kituo hiki ni Divya Gopalan, Laura Kyle na Verónica Pedrosa.  Yeye pia ni mtangazaji wa kipindi cha 101 East ambacho huzingatia mambo leo nchini Asia. Alichaguliwa kama 'Mwanahabari Bora' katika tuzo ya Asia Television mwaka 2005; hata hivyo alipokea tuzo kutoka UK Royal Television Society kwa ajili ya kufichua hongo iliyotokea katika Olimpiki.

Kabla ya kujiunga na Al Jazeera ya Kiingereza, alikuwa akifanya kazi kwa CNBC Asia kama mwanahabari.

Viungo vya ndani
Teymoor Nabili

Watangazaji wa Malaysia
Watangazaji wa Al Jazeera
Watu walio hai
Busia, Uganda

Busia ni mji katika mashariki mwa Uganda. Huu ndio mji mkubwa katika Wilaya ya Busia na makao makuu ya wilaya yako hapo.

Mahali
Busia iko kwenye mpaka na Kenya. Mji huu ni takriban  kwa barabara, mashariki kwa Kampala, jiji kubwa na mji mkuu wa Uganda.

Idadi ya Watu
Katika mwaka 2002, sensa ya kitaifa ilihesabu idadi ya wakazi Busia, Uganda, kuwa 36,630. Mwaka 2008, Uganda Bureau of Statistics ilikadiria idadi ya wakazi wa mji huu kuwa 43,200.

Shughuli za Kiuchumi
Mji huu, pamoja na mji dada yake wa Busia, Kenya kando ya mpaka, ni vituo vya shughuli za biashara kubwa na trafiki ni nzito katika pande zote mbili. Bidhaa kutoka Uganda ni pamoja na mazao ya biashara kama kahawa, pamba na mbao zinazopelekwa katika bandari ya Mombasa nchini Kenya kwa ajili ya kuuza nje. Vyakula kama ndizi, mananasi na maembe zinazopelekwa kwa soko ya Kenya pia hupita mpakani. Kwa upande mwingine, Uganda huagiza mafuta ya petroli, bidhaa za viwandani na nyumbani kama mafuta ya kupikia, sabuni, nguo,vifaa vya elektronik na magari.

Busia ndio mji wa shughuli nyingi sana mpakani kati ya nchi hizi mbili jirani wanachama wa Jumuiya ya Afrika Mashariki. Mji wa mpaka wa Malaba ulioko takribani  kaskazini, ni wa pili kwa shughuli za biashara kati ya Uganda na Kenya katika eneo la pamoja la mpaka wao. Tazama jadwali hapa chini:

Alama za Umuhimu
Alama zilizoko ndani ya mji huu au karibu na mipaka yake ni pamoja na:

 Makao makuu ya Utawala ya Wilaya ya Busia 
 Busia (Uganda) Soko Kuu
 Tawi la Benki ya Barclays
 Tawi la Benki ya Equity
 Tawi la Benki ya Stanbic

Viungo vya nje
Kuhusu Busia, Uganda mwaka 1994
Kuhusu Busia, Uganda mwaka 2009

Angalia Pia
Busia, Kenya
Wilaya ya Busia, Uganda
Wilaya ya Busia, Kenya

Marejeo

Miji ya Uganda
Wilaya ya Busia
Noah Gray-Cabey

Noah Gray-Cabey  (amezaliwa 16 Novemba 1995) ni mwigizaji wa filamu na televisheni na mpigaji piano wa kutoka Marekani. Alipata umaarufu wa kuigiza kwenye kipindi cha kuchekesha cha My Wife and Kids kama Franklin Aloysius Mumford na Micah Sanders katika kipindi cha sayansi kiitwacho Heroes  inayoonyeshwa kwenye stesheni ya NBC.

Maisha ya awali
Gray-Cabey alizaliwa tarehe 16 Novemba 1995 mjini Chicago, Illinois. Wazazi wake ni Whitney Gray na Shawn Cabey. Aidha alikulia maisha yake mjini Newry, Maine. Alianza kucheza na kidude che piano. Yeye amedai katika mahojiano kuwa wakati alipofikia umri wa miaka minne, aliamua kwamba alitaka kucheza piano halisi.
Alipokuwa na miaka minne, alichezesha piano katika kumbi kadhaa nchini Uingereza na Washington, na alisafiri hadi Jamaika kwa ziara yake ya kwanza pamoja na New England Symphonic Ensemble. Julai 2001, Nuoah aliendelea kuzuru Australia, na alipokuwa na umri wa miaka mitano, yeye alikuwa mtu wa kwanza mwenye umri mdogo zaidi kupiga piano pamoja na "orchestra" katika Jumba la Sydney Opera, Queensland Conservatory na hata Mkataba wa Kimataifa mjini Brisbane. Yeye alionyeshwa kwenye Ripley's Believe It or Not kwa ajili ya talanta yake.

Kazi

Filamu na televisheni
Gray-Cabey alianza kuigiza kwenye filamu ya Lady in the Water  kama "Joey Dury". Alianza kuigiza mnamo Desemba 2001 na amewahi kuonekana kwenye My Wife & Kids  akiigiza nafasi ya Franklyn Aloysius Mumford, 48 Hours, Grey's Anatomy, The Tonight Show, Good Morning America  na Oprah Winfrey Show.  Sasa yuko kwenye kipindi kinachovuma cha Heroes akiigiza kama mwana wa Niki Sanders na DL Hawkins. Kwenye hiki kipindi, aliigiza kama mtu mwenye kipawa cha kuamrisha mashine.

AIM - Action in Music
AIM ni mradi ulioanzishwa na wazazi wa Gray-Cabey. Madhumuni ya AIM ni kuwasaidia watoto kuendeleza vipaji vyao vya muziki na kuwapa fursa ya kutumbuiza katika nchi nyingine. Pesa zinazotoka kwa matamasha haya hupelekwa kwa hospitali na nyumba za mayatima katika nchi hizo. Amewahi kurekodi CD akiwa na familia yake, wakiimba vipande vya Bach, Haydn na Vivaldi na nyingineyo. CD hii pia inaonyesha Noah akipiga paino alipokuwa na umri wa miaka 5.

Maisha ya Kibinafsi
Gray-Cabey anapenda kucheza michezo ya video na kuangalia filamu. Alipoulizwa kuwa angependa kupewa kipawa kipi katika maisha halisi, yeye alijibu, "Ningependa labda kuwa uwezo wa kuzungumza na wanyama kwa sababu napenda kufuga wanyama; mimi nafuga mbwa na paka." Yeye anahudhuria Shule ya Upili ya Paraclete.

Filamu

Marejeo

Viungo vya Nje

 
 

Waliozaliwa 1995
Watu walio hai
Waigizaji filamu wa Marekani
Safari

Safari (kutoka Kar. ‏سفر‎ safar) ni neno la kutaja mwendo au harakati ya watu kutoka mahali fulani kwenda mahali pa mbali angalau kiasi. Safari inaweza kufanywa ama kwa miguu au kwa chombo cha safari au usafiri fulani. Kama safari inazidi muda wa siku mmoja vituo vya safari yaani mahali ambapo msafiri anakaa au analala hadi kuendelea ni sehemu za safari yake. Kuna safari ndefu na safari fupi. Harakati inayotumia muda mfupi tu kama dakika chache au kwa umbali mdogo huitwi safari isipokuwa kwa lugha ya kutaania.

Kusudi la safari 
Kuna kusudi mbalimbali la kufanyia safari kama vile kutembelea watu, biashara, kuhama kati ya mahali pa kazi na nyumbani, starehe na utalii. Kuna pia safari shauri ya uhamisho, kubadilisha mahali pa kuishi, ukimbizi, kuhiji, kutafuta tiba na kadhalika.

Vyombo vya safari 
Tangu kale chombo cha kwanza cha safari kilikuwa miguu ya watu. 

Baadaye watu walitumia wanyama kwa safari zao wakipanda punda, farasi au ngamia. Katika nchi pasipo na wanayama wa kufaa watu wenye mamlaka au wenye pesa walibebwa pia na watu wengine. Mifano ni sehemu za Afrika ya Kale ambako machifu na wafalme walibebwa au sehemu za Asia na Ulaya ambako wakubwa walibebwa kwa viti maalumu vilivyowekwa juu ya bao za kubebea na mara nyingi kufunikwa kama chumba kidogo. 

Tangu kupatikana kwa barabara nyororo magari -ambayo yalijulikana tangu milenia ya 2 KK kama gari la vita au gari la kubeba mizigo- yalianza kutumika pia kwa safari zikivutwa na punda, maksai (pia ng'ombe), farasi an wanyama wengine. Safari kwa magari ya kuvutwa zilijulikana huko Roma ya Kale. Inajuwa na SUDANI, NIGERIAN na WAFRICA. 

Katika nchi baridi sana penye theluji nyingi safari wa sleji zinazovutwa na farasi au pia mbwa ziko kawaida. 

Tangu kupatikana kwa injini mbalimbali vyombo vya usafiri kama reli, motokaa, pikipiki au lori viliwazeshwa watu kusafiri haraka kushinda zamani. Ndege zimeongeza nafasi ya kusafiri kote duniani katika muda mfupi.

Safari kwa maji 
Watu walioishi karibu na mito mikubwa, maziwa au kando la bahari walitembea kwenye maji kwa kutumia vyombo vya maji. Usafiri kwa maji hunawezesha kwenda mbali na kubeba mizigo kwa kutumia nishati kidogo. Vyombo vya usafiri tangu mwanzo vilikuwa maboti, mashua, mtumbwi, jahazi hadi meli.

Vituo vya safari 
Wasafiri huhitaji mahali pa kukaa kwenye vituo vya safari zao. Hapa ni asili ya nyumba ya wageni na hoteli. Mtindo mwingine ni kusafiri na makazi ya kubebwa kama hema; mtindo huu ni wa kale sana ulitumiwa na wafuhaji wahamiaji tangu milenia nyingi lakini siku hizi imepatikana tena kwa njia ya camping ambayo ni aina ya safari za kitalii iliyoenea pande nyingi za dunia.

Neno "safari" katika matumizi ya kimataifa 
Neno "safari" la Kiswahili limeingia katika lugha mbalimbali za Ulaya. Kwa kawaida hutumiwa kutaja safari ya kitalii katika Afrika kwa kusudi la kutazama wanyama pori. Mfano: "When we travel to Mombasa we will also have a three day safari to the Tsavo game park."

Tazama pia 
Makala kuhusu neno "Safari" (si "Travel") katika wikipedia ya Kiingereza
Huduma

Huduma inaweza kuelezea

Matendo ya huduma 
 Utumishi wa umma, wafanyakazi wa serikali
 Huduma kwa jamii, huduma za kujitolea kwa faida ya jamii
 Huduma kwa wateja, utoaji wa misaada kwa wateja
 Huduma ya nyumbani, ajira katika makazi
 Huduma kwa mashabiki, neno la Kijapani linaloelezea kitu ambacho kimebuniwa hasa kuwafurahisha mashabiki
 Huduma ya kijeshi, vikosi vya nchi vyenye silaha 
 Huduma za umma, huduma zinazotekelezwa kwa lengo la kutoa mema kwa umma
 Huduma ya kujitolea, huduma ni mahali unapoenda kwa chakula, mafuta ya gari au kitanda cha kulala

Somo la Uchumi 
 Huduma (uchumi), kisawe cha kitu kisicho katika uchumi na masoko
 Sekta ya huduma, sekta ya msingi wa uchumi

Vyombo vya habari 
 Service (filamu), filamu ya Kitagalog
 Service (studio)

Watu 
 James Service (1823-1899), mwanasiasa wa Australia
 John S. Service (1909-1999), mwanadiplomasia wa Marekani
 Robert Service (mwanahistoria), (amezaliwa 1947), mwanahistoria Mwingereza
 Robert W. Service (1874-1958), mshairi

Dini 
 Huduma ya Kanisa, ibada ya jumuiya ya kikristo, mara nyingi inafanyika katika kanisa
 Huduma ya Kimungu, ibada ya umma ya makanisa ya Kilutheri
 Huduma (uimbaji), mipango ya kimuziki kwa sehemu za huduma ya ibada
 Huduma ya ibada, mkutano kwa ajili ya ibada ya Uungu wa kidini

Teknolojia 
 Programu katika menyu ya Services chini ya Mac OS X unaoendesha michakato kwenye vitu vilivyochaguliwa 
 Uhandisi wa huduma za ujenzi
 Daemon (softwea ya kompyuta), programu ya kompyuta iliyofichwa katika Unix
 Huduma za IRC, mkusanyiko wa vipengele ambavyo vimetekelezwa katika mitandao ya kisasa ya IRC
 Huduma (usanifu wa mifumo), utoaji wa jukumu lisilo endelevu katika mazingira ya mifumo 
 Huduma ya mtandao, mfumo wa softwea ya kompyuta kusaidia mwingiliano katika mtandao
 Huduma ya Windows, programu ya kompyuta iliyofichika katika Microsoft Windows

Mengine 
 Penetrant (muwasho, umeme, au ya uundaji), kama inavyoelezwa na kodi ya ujenzi
 Serve (katika tenisi) au service, kichapo cha mpira kuanza pointi katika tenisi
 Huduma (magari)
 Huduma ya mchakato utoaji wa wito, malalamiko au ombi lingine la mahakama
 Mtoa Huduma kampuni yoyote au mtu binafsi ambayo hutoa huduma.
 Mti wa huduma (Sorbus domestica), ni aina ya mti

Angalia Pia 
 Mtumishi (maana)
 Server (maana)
 Ich Dien
Hoteli Hilton

Hoteli Hilton ni kundi la hoteli za fahari na ya kimataifa lililoanzishwa na Conrad Hilton na sasa Hilton inamilikiwa na kampuni ya Hilton Worldwide. Kuna hoteli asili Hilton 533 duniani kote. 

Ni aidha hoteli za Hilton zinamilikiwa au kusimamiwa na wafanyabiashara binafsi kupitia kwa kampuni ya Hilton Hotels. Hilton Hotels ilikuwa ya kwanza kutoa huduma katika pwani zote Marekani mwaka 1943. Bei ya awali kwa ajili ya kukaa usiku kucha mwaka 1943 ilikuwa dola zipatazo 20.

Kampuni hii inatilia mkazo kuwahudumia na kuwanasa wateja ambao ni wafanyabiashara wanaosafiri, lakini pia kampuni hii inamiliki idadi ya hoteli za burudani vilevile.

Historia
Ilianzishwa katika mwaka wa 1919 na Conrad Hilton. Hilton kununua hoteli yake ya kwanza, ya Mobley Hotel, katika mwaka wa 1919 katika Cisco, Texas.

Ya kwanza katika kundi la mahoteli ya Hilton kubeba jina ilikuwa Dallas Hilton, iliyofunguliwa katika mji wa Dallas, Texas mwaka 1925.

Mwaka 1954 kampuni hii ilinunua kundi la mahoteli la Statler Hotel, na kuifanya kuwa kampuni kubwa kabisa inayofanya huduma za ukarimu katika dunia.

Mwaka 1954, katika [[Caribe kapuni hii ilijenga hoteli inayoitwa Beachcomber Bar katika San Juan, Puerto Rico, Ramon "Monchito" Marrero umba Pina Colada. Caribe kapuni hii ilijenga hoteli inayoitwa Beachcomber Bar katika San Juan, Puerto Rico, Ramon "Monchito" Marrero umba Pina Colada.

Katika Hoteli ya Conrad Hilton Hotel in Chicago kulitokea maandamano ya Mkataba wa Kidemokrasia ya 1968 maandamano ambayo yalitokea kote mitaani katika Grant Park. milango ya hoteli hii ilifungwa kwa mara ya kwanza katika historia yake. Bado hoteli hii ilienda hasara kupitia uharibifu mdogo kutokana na matokeo ya ghasia nje kwa mfano, madirisha yalivunjwa na mamia ya waandamanaji mitaani wakati wa maandamano haya.

John Lennon na Yoko Ono walianzisha mradi wa kuleta amani kati ya 25 Machi 1969 na 31 Machi 1969 katika Amsterdam Hilton katika chumba nambari 902. chumba hiki kikawa maarufu kama sehemu ya kitalii.

Hoteli Hilton katika Nicosia, Kupro, ilikuwa sehemu ya tukio la mauaji ya Youssef Sebai, mhariri wa gazeti la Misri na rafiki wa Rais wa Misri Anwar El Sadat tarehe 19 Februari 1978. Mauaji na utekaji nyara wa ndege yaCyprus Airways DC-8 katika kituo cha ndege cha Larnaca ilisababisha Misri kuvamiwa kituo cha ndege cha Larnaca na vikosi vya Misri. Hatua hii ya Wamisri ilisababisha kuzorota kwa mahusiano kati ya Cyprus na Misri.

Hoteli ya Hilton Amsterdam ina matukio mawili mashuhuri. Mwaka 1991, muuzaji wa mihadarati Klaas Bruinsma, aliuawa mbele ya jengo. 11 Julai 2001, msanii wa kiholanzi Herman Broo fast kujiua kwa kuruka kutoka kwenye paa.

Marejeo

Viungo vya nje 

Tovuti rasmi ya Hilton
kampuni za Marekani
Hoteli minyororo
Jackie Aygemang

Jackie Agyemang (jina lake la ukoo ni Appiah, alizaliwa 5 Desemba 1983) ni mwigizaji kutoka Ghana. Amewahi kuchaguliwa mara mbili kwa tuzo la mwigazaji bora wa kike katika uhusika na mwigizaji chipukuzi bora katika tuzo la Afrika Kisasa Academy Awards la mwaka 2008.

Maisha ya Utotoni
Agyemang alizaliwa Kanada na ndiye kitinda mimba katika familia ya watoto watano. Maisha yake ya utotoni aliishi Kanada, na alihamia Ghana pamoja na wazazi wake mwaka 1993. Anatambulika zaidi kwa jina lake la ukoo la Appiah. Agyemang aliolewa mwaka 2005 na ana mwana mmoja.

Uigizaji 
Agyemang alianza kuonekama kweneye filamu nyingi wakati alipoalikwa na Edward Seddoh Junior mwandishi wa Things We dDo For Love  alipoigiza nafasi ya Enyonam Blagogee. Baadaye alishiriki kwenye mchezo wa kuigiza wa Tentacles, Games People Play  na vipindi vingi vya Televisheni.

Bado Agyemang anakumba kuwa alikuwa ma hofu mara ya kwanza alipotokea kwenye maigizo, "Ilikuwa ni filamu ya kampuni ya Venus Production iliyoitwa Divine Love na alipaswa kumuigiza muhusika Kate, muhusika mkuu. Sina imani kama niliigiza vizuri. Nilisitasita lakini watu wengi hawakugundua hilo." Licha ya woga wake kama kama muigizaji wa mara wa kwanza alifaulu katika kumfurahisha kila mtu.

Agyemang anasema kuwa sehemu aliyoigiza vizuri zaidi ni katika Mummy's Daughter  na kampuni ya Venus Films. Filamu inaeleza hadithi ya familia ya Bartels  ambapo aliigiza nafasi kama binti wa mfalme. "Ninapenda jinsi nilivyoigiza na nilifurahishwa na muhusika niliyeigiza ". Kwa sasa Agyemang anaona filamu za nyumbani kama zilizoboreka. Ombi lake ni kuwa wengine waone mafanikio ya baadaye.

Uso wa Agyemang unaonekana kwenye mabango mengi na matangazo ya kibiashara kwenye runinga za Ghana ikiwa ni pamoja na tangazo la GSMF tangazo kuhusu kujikinga na VVU/UKIMWI, alishinda sura ya U.B kwenye tangazo ambalo  ambalo aliwafanyia kwenye matangazo ya runinga na kwa sasa ndiye sura ya kampuni ya mtangazo ya kibiashara na mabango ya IPMC. "GSMF" ndilo lilikuwa tangazo lake la kibiashara kwenye runinga.

Filamu 
 Divine Love
 Deadly Assignment
 Golden Stool
 Mummy's Daughter
 Beyonce - The President daughter
 Tears of womanhood
 Love Doctor
 Fake Feelings
 Princess Tyra
 Run Baby Run
 Passion of the soul
 Pretty queen
 Total Love
 Mortal desire
 I Hate Women
 The Perfect Picture
 Her Excellence
 Spirit of a dancer
 The princes's bride
 the king is mine
 The heart of men

Marejeo

Viungo-wavuti 
 

Waigizaji filamu wa Ghana
Watu walio hai
Waliozaliwa 1983